text: Receptes d'estar per casa: de gener 2014
  100 gr. de carn de vedella (també podem posar salsitxa)
  formatge ratllat (jo he utilittzat el "4 formatges")
  Bullim els ous posant-los en un pot amb aigua i deixant-los 10 minuts des de que l'aigua bull. Els refredem, pelem, tallem per la meitat i separem els rovells que reservarem a part.
  Bullim els espinacs en una mica d'aigua amb sal. No cal que posem gaire aigua a l'olla, tot i que sembli en un primer moment que els espinacs no hi cabràn, ja que de seguida mimven molt de volum i a més ells mateixos fan molta aigua. N'hi haurà prou si els bullim 2 o 3 minuts. Els escorrem molt bé, apretant-los amb una cullera en una escorredora. Els reservem.
  En una paella o cassola amb una mica d'oli, fregim la ceba tallada petita. Afegim la carn picada i una mica de sal i deixem que s'enrosseixi. Amb l'ajuda d'una forquilla anirem xafant la carn amb la ceba per tal que quedi ben esmicolada.
  Quan la carn estigui feta hi tirarem mitja cullerada de farina i deixarem que es cogui una mica. Afegim una mica de llet per lligar-ho tot, els rovells que haviem reservat, i els espinacs. Ho barregem per tal que tots els ingredients quedin integrats, i ja tenim el farcit preparat.
  Amb aquest farcit omplim els ous i els posem en una plata que pugui anar al forn.
  Amb la mantega, una mica de farina i la resta de llet fem una beixamel, cobrim els ous i hi posem formatge ratllat per sobre.
  Etiquetes de comentaris: carn picada, espinacs, ous, segons
  1 bossa d'enciam
  uns quants tomàquets xerris, o del tipus que ens agradin
  1 panotxa de blat de moro cuita
  50 gr. de formatge tendre de cabra
  Netegem i tallem els xampinyons. Els posem una mica de sal i els saltegem en una paella amb una mica d'oli. Reservem
  Afegim una mica més d'oli a la mateixa paella i enrossim la panotxa. Quan ja sigui rossa hi posem una mica de mantega i deixem que es fongui i que impregni la panotxa.
  Rentem i tallem els tomàquets. Tallem el formatge a trocets petits.
  Muntem l'amanida posant primer l'enciam i el tomàquet tallat a trocets. Ho amanim amb una mica de sal i oli. Posem a sobre els trocets de formatge, els xampinyons i el blat de moro que haurem separat de la panotxa tallant-lo amb un ganivet.
  Acabem amb un raig d'oli per sobre.
  Etiquetes de comentaris: amanides, blat de moro, enciam, primers
  Per Nadal s'han de comprar torrons, però resulta que hi ha tanta gent que diu que no els agraden (cosa que mai no acabaré d'entendre), que sempre en sobren. O sigui que arriba el mes de febrer i encara tens torrons a l'armari.
  He voltat una mica per la xarxa buscant idees per donar-els-hi sortida i n'he trobat unes quantes. Aquesta coca n'és una, i l'he trobat aquí.
  Batim els ous i el sucre fins que quedin esponjosos (en la thermomix, 10 minuts, sense temperatura, velocitat 3 i 1/2). Afegim la mantega fosa i el iogurt i barregem 10 segons a velocitat 1 i 1/2.
  Afegim el torró esmicolat i triturem, 15 segons a velocitat 5.
  Afegim la farina i el llevat i barregem, 5 segons a velocitat 4. Acaben d'incorporar la farina amb l'espàtula.
  Aboquem la barreja en un motlle pintat amb mantega i l'introduim en el forn preescalfat a 180º durant aproximadament 30 minuts.
  Etiquetes de comentaris: dolços, pastissos, postres, Thermomix, torró
  2 fulls de massa quebrada
  2 o 3 cullerades de sucre integral
  Extenem un dels fulls de massa en el fons d'un motlle rodó. Triarem el motlle en funció de la mida que vulguem que tingui el pastís; el podem fer de més diàmetre i més pla o bé més alt i petit.
  Pelem les pomes, treiem els cors i les tallem en làmines ben fines. Les posem en un bol, hi afegim el sucre i la canyella i barregem per tal que quedi tot ben repartit.
  Posem les pomes a sobre del full de massa quebrada.
  Tapem amb un segon full, que haurem retallat una mica per tal de que quedi per dintre del de sota. Tanquem el pastís fent muntar el disc inferior per sobre del superior.
  Amb els retalls que ens han sobrat de tallar el disc superior fem els guarniments i els posem per sobre del pastís.
  Amb l'ajuda d'un pincell pintem el pastís amb ou batut.
  L'introduim al forn que haurem preescalfat a 180º, durant 40 minuts, fins que el veiem daurat.
  És bo tant tebi com fred.
  Etiquetes de comentaris: massa quebrada, pastissos, poma, postres
  Ara mateix a casa meva hi ha un munt de carbasses. Me les van portar el Manel i l'Antònia del seu hort de l'Espluga de Francolí. N'hi ha de totes les mides i colors, algunes de ben curioses. Les trobo tan maques que les he tingut a l'entrada de casa tot aquest temps.
  Però li va arribar l'hora a la més grossa. Com que li volia donar un destí més original que la crema de sempre, la vaig fer al forn, amb una mica de romaní, oli i all. Un encert!
  1 carbassa, si pot ser d'un hort conegut com aquesta meva que me la van portar de l'Espluga de Francolí
  Tallem la carbassa a trossos i els posem en una plata que pugui anar al forn. Hi posem all tallat petit, oli, sal i romaní fresc i l'introduim al form a 180 durant aproximadament 30 minuts.
  Està boníssima acompanyant un plat de carn i una amanida.
  Etiquetes de comentaris: carbassa, primers, verdures
  El Nadal és temps de tradicions i costums familiars. Aquesta és una de les nostres: la Nit de Nadal el Iago prepara els seus espaguetis amb salsa de llagostins, i tots ens llepem els dits.
  20 llagostins o gambes
  peperoncino o pebre de caiena en pols
  Pelem els llagostins o gambes i els treiem el budell fent un tallet al llom.
  En una paella fonda amb una mica d'oli fregim la ceba tallada petita, amb una mica de sal, un parell de minuts.
  Afegim els caps dels llagostins i ho fregim tot ben barrejat. De tan en tan anem xafant els caps dels llagostins per tal que desprenguin tota la seva substància.
  Hi aboquem la copa de conyac i flambegem. Recordem que abans d'aquesta operació haurem d'apagar l'extractor per evitar accidents.
  Afegim el peperoncino, remenem i hi tirem els tomàquets ratllats. Deixem que fregeixi uns minuts.
  Quan veiem que el sofregit està a punt el passem pel colador xinès, xafant i prement amb la mà del morter per extreure tot el suc dels caps dels llagostins.
  A la salsa que haguem obtingut li afegim un rajolí de crema de llet. Barregem i reservem.
  Bullim les tallarines en abundant aigua amb sal. Escorem i reservem.
  En una planxa o paella ben calenta fregim els llagostins amb un polsim de sal.
  Barregem les tallarines amb la salsa.
  Posem a cada plat una porció de tallarines amb salsa i cinc llagostins a sobre i hi espolsem una mica de parmesà ratllat.
  Etiquetes de comentaris: llagostins, pasta, primers
  Aquest montadito que va fer el Iago per al sopar de montaditos d'aquest any, de tan senzill fa riure, però si la cansalada és bona i el pa cruixent i tendre és una autèntica delícia.
  La idea és del nostre amic Jesús Antón.
  4 llesques de pa tendre
  4 talls de cansalada ibèrica
  Posem un tall de cansalada a sobre de cada llesca de pa. Hi tirem una mica d'orenga per sobre.
  Posem els montaditos a gratinar fins que la cansalada es comenci a fondre.
  Etiquetes de comentaris: cansalada, montaditos, per picar
  La contribució de l'Oscar al sopar de montaditos va ser un èxit. El pinxo era tan bo com ho suggereix la foto.
  Tallem els ous durs en dues meitats i en tallem una llesqueta a la base per tal que quedin més ben assentats.
  A sobre de cada llesca de pa hi posem, en aquest ordre, un tall de pernil, l'ou i un llagostí, i ho punxem tot amb un escuradents.
  Hi posem una mica de maonesa i ratllem els trocets d'ou que ens han sobrat per sobre.
  Etiquetes de comentaris: llagostins, montaditos, ous, per picar, pernil
  Montadito de formatge de cabra i ceba caramelitzada
  Aquest montadito el va fer el Iago per al sopar de montaditos d'aquet any, i va ser un dels més votats.
  2 llesques de pa de motlle o 4 llesques de pa de baguette
  2 talls de formatge rulo de cabra
  una culleradeta rassa de sucre
  Tallem la ceba en juliana, la salem i la posem a fregir, a foc baix, en una paella amb una mica d'oli. Anem remenant de tant en tant fins que estigui ben tova. A mitja cocció afegim una culleradeta de sucre per ajudar a caramelitzar. Deixem que continui fregint fins que agafi un bonic color torrat. Reservem.
  Si utilitzem pa de motlle, tallem les llesques per la meitat. Torrem el pa lleugerament per les dues bandes i reservem.
  Tallem per la meitat les rodanxes de formatge.
  A sobre de cada troç o llesca de pa hi posem un troç de formatge, i a repartim la ceba per sobre.
  Etiquetes de comentaris: ceba, formatge, montaditos, pa de motlle, per picar
  La tempura és deliciosa. Qualsevol verdura tallada primeta passada per aquesta pasta de farina i fregida en abundant oli queda de vici. Inconvenient: s'ha de fer al moment, tenir-ho tot preparat, fregir-ho uns quants segons i servir-ho immediatament.
  En aquesta ocasió vaig utilitzar una farina per a tempura ja preparada, a la que solament se li havia d'afegir l'aigua, i he de dir que va quedar prou bona, al menys ningú no es va queixar.
  En una altra ocasió explicaré com preparat tempura d'una manera més tradicional.
  farina especial per tempura
  Tallem les verdures en juliana. Pelem els llagostins i els traiem el bodell fen una incisió al llarg del llom.
  En un bol barregem una cullerada de farina per a tempura amb una mica d'aigua molt freda. És importantíssim que l'aigua sigui gairebé gelada. Hi podem afegir també un o dos glassons.
  Barregem sense insistir massa. No importa si queden alguns grumolls de farina.
  Posem la verdura tallada en el bol de la tempura i barregem.
  Posem una paella fonda o un pot amb abundant oli vegetal al foc. És millor que sigui un oli vegetal, lleuger, perquè no aporti gaire gust a la fritura.
  Quan l'oli sigui ben calent anem agafant porcions de verdures, barrejades, i les tirem dins la paella. Amb uns segons n'hi haurà prou. Les anem retirant de la paella amb una rassera i les posem sobre paper absorbent.
  Fem el mateix amb els quatre llagostins.
  Servim en una plata o en platets individuals.
  Veureu que per a la tempura no s'utilitza gens de sal. En la cuina japonesa es cuina sense sal; el menjar es condimenta a taula amb la salsa que correspon, ja sigui salsa de soja o d'un altra tipus.
  Etiquetes de comentaris: llagostins, montaditos, per picar, verdures
  Montadito de formatge Philadelphia i salmó fumat amb mel
  La foto no fa justícia a aquest montadito que va preparar l'Oscar per al sopar de montaditos d'aquest any. No solament era més bonic, sinó que és un dels que van agradar més. El toc de mel li dóna un punt de contrast i de sofisticació a l'alçada d'un sopar de festa.
  2 llesques de pa de motllo o 4 llesques de pa de baguette
  4 talls de salmó fumat de la mida del pa
  una mica d'ou ratllat per guarnir
  Torrem el pa lleugerament per les dues bandes. Si utilitzem pa de motlle, el tallem en dues meitats.
  Estenem sobre el pa un capa de formatge Philadelphia, i posem a sobre un tall de salmó fumat. Acabem amb un rajolí de mel i una mica d'ou dur ratllat.